Document ID: 32010D0218

РЕШЕНИЕ НА КОМИСИЯТА
от 16 април 2010 година
за изменение на Решение 2006/415/ЕО във връзка с някои защитни мерки по отношение на огнище на високопатогенна инфлуенца по птиците от подтип H5N1 при домашни птици в Румъния
(нотифицирано под номер C(2010) 2348)
(текст от значение за ЕИП)
(2010/218/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (3), и по-специално член 18, първа алинея от него,
като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (4), и по-специално член 63, параграф 3 от нея,
като има предвид, че:
(1)
С Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността (5) се определят някои защитни мерки, които да се прилагат с оглед на предотвратяване на разпространението на посочената болест, включително установяване на зони А и Б в случай на предполагаемо или потвърдено огнище на болестта. Тези зони са изброени в таблицата в приложението към посоченото решение.
(2)
След потвърждаване на огнище на високопатогенна инфлуенца по птиците от подтип H5N1 в Румъния посочената държава-членка предприе защитни мерки в съответствие с Решение 2006/415/ЕО, включително установяване на зони А и Б, както е предвидено в член 4 от посоченото решение.
(3)
Решение 2010/158/ЕС на Комисията от 16 март 2010 г. относно някои временни защитни мерки във връзка с високопатогенна инфлуенца по птиците от подтип H5N1 при домашни птици в Румъния (6) е прието след възникване на огнище на посочената болест в Румъния. С посоченото решение се определят зоните, в които се прилагат защитните мерки, предвидени в Решение 2006/415/ЕО, както и периодът на тяхното прилагане.
(4)
Посочените временни защитни мерки бяха преразгледани в рамките на Постоянния комитет по хранителната верига и здравето на животните и следва да бъдат потвърдени.
(5)
След приемането на Решение 2010/158/ЕС беше потвърдено още едно огнище в зона, която вече беше обект на временните защитни мерки, предвидени в същото решение. Поради това е целесъобразно новото огнище да бъде взето под внимание при определянето на размера на зона А и на периода на прилагане на защитните мерки, които следва понастоящем да бъдат потвърдени.
(6)
Поради това приложението към Решение 2006/415/ЕО следва да бъде съответно изменено.
(7)
За по-голяма яснота на законодателството на Съюза Решение 2010/158/ЕС следва да бъде изрично отменено.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се заменя с текста на приложението към настоящото решение.
Член 2
Решение 2010/158/ЕС се отменя.
Член 3
Адресати на настоящото решение са държавите-членки.
Съставено в Брюксел на 16 април 2010 година.

Labels: 17
0
3
6
18